П Р О Т О К О Л   № 24
от заседанието на Комисия ”Международна дейност” на ВСС,
проведено на 22.05.2014 г.

Днес, 22.05.2014 г., четвъртък, от 14.00 часа, в сградата на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ЗА ПРЕДСЕДАТЕЛ: 	Соня Найденова

ЧЛЕНОВЕ:    	Магдалена Лазарова
Мария Кузманова
                		Милка Итова 
			Михаил Кожарев -отсъства

На заседанието присъства: Александра Бръзицова – старши експерт в  дирекция „Международна дейност” 

Д Н Е В Е Н   Р Е Д:

1.ОТНОСНО: Писмо от Националния институт на правосъдието относно работна среща „Надграждане в европейското съдебно обучение с добри практики”, която ще се проведе на 26 и 27 юни 2014 г., в гр. Брюксел, Белгия

МОТИВИ: Поради друг ангажимент в периода 25-27 юни 2014 г., г-н Михаил Кожарев – член на ВСС и председател на комисия „Бюджет и финанси”, е възпрепятстван да се включи в работната среща „Надграждане в европейското съдебно обучение с добри практики”, която ще се проведе на 26 и 27 юни 2014 г., в гр. Брюксел, Белгия.
Във връзка с горното е необходимо комисия «Международна дейност» да определи друг представител на ВСС, който да се включи в работната среща на негово място.  

КОМИСИЯ „МЕЖДУНАРОДНА ДЕЙНОСТ”
РЕШИ:

1.1.  ОПРЕДЕЛЯ Елка Атанасова – член на Висшия съдебен съвет и зам.-председател на Комисията по анализ и отчитане степента на натовареност на органите на съдебната власт, за участие в работна среща „Надграждане в европейското съдебно обучение с добри практики”, която ще се проведе на 26 и 27 юни 2014 г., за периода 25-27 юни 2014 г., в гр. Брюксел, Белгия.
1.2.  Разходите за транспорт, настаняване и дневни пари на командированото лице са за сметка на Европейската комисия. 
1.3.   Разходите за медицинска застраховка на командированото лице са за сметка на Националния институт на правосъдието. 
1.4. Командироването се извършва от Националния институт на правосъдието.

2. ВЪЗЛАГА на дирекция „Международна дейност” да изпрати писмо до Националния институт на правосъдието във връзка с решението по т.1.1. – 1.4.

ПРЕДСЕДАТЕЛ 
НА КОМИСИЯ:/П/
СОНЯ НАЙДЕНОВА